Die Peter-jasie Patriot - Nommer 25
Ek sien op SABC TV is daar nou 'n kompetisie waar jy laat weet watter is jou gunsteling radio en TV advertensie. Op die oomblik hou ek van die Charlize toespraak een op RSG vir die radio advertensie en die Polka.com "Serious" een vir TV.
Dit laat my toe terugdink aan ander gunstelinge oor die jare. Die Cremora, "It's not inside, it's on TOP" was klassiek, asook die MNet diere advertensies.
Ek sien Chevrolet is weer trug in die land, maar wie kan daai Braaivleis radio advertensie van hulle onthou? Klik hier om te luister! Dit het amper soos 'n volkslied geword.
Veel meer advertensies kan ek nie op hierdie oomblik onthou nie en dit laat my dink, wat maak 'n goeie advertensie. Die irritasie-faktor? Sal mens eerder onthou wat mens hoor as dit jou tot in jou siel in irriteer? Is daar 'n konneksie tussen motors, motoronderdele en skraps geklede meisies? Ek weet dat kos advertensie op my werk, as ek sien dat Spur 'n "special" het op ribbetjies, is ek daar! Ek soek 'n rede om iets te gaan vier! Wie weet, miskien sien iemand van Spur wat ek hier skryf en bied my gratis ribbetjies aan, hulle het juis nou 'n "special" aan! Hmmm, kry mens nie 'n gratis maaltyd op jou verjaardag nie? Die 30ste Mei is nie meer so ver nie!
En dan daardie ewige advertensies gedurende flieks op party TV senders. Aan die ander kant, hulle is partykeer net lank genoeg on die bord vol tjips ta gaan maak of die Coke glas weer vol te maak sonder om iets te mis.
Ag, nou ja, sonder advertensies sou radio en TV seker vrekduur gewees het, so lat ek liewer nie verder kla nie,
Ek het 'n bladsy begin oor potjiekoskompetisies, reëls en beoordeling. Ek kry gereeld navraag daaroor en het besluit om iets daaroor te doen, so klik hier en kyk of jy enigiets kan bylas wat ek miskien vergeet het!
Mag Paasfees by die kruis vir jou 'n spesiale belewenis wees.
Aan die persone wat gaan reis. Wees asb versigtig - stop genoeg - rek die bene en wees paraat!
onbewus wees van die kompleksiteite van die lewe en weer opgewonde raak oor die klein goedjies in die lewe soos gekleurde popcorn. Ek wil weer eenvoudig lewe. Ek soek nie dae wat bestaan uit computers wat crash nie, berge papierwerk, nuus wat depres nie , hoe om meer dae in die maand te hanteer as wat daar geld in die bank is nie, doktersrekeninge, skinder, siektes, en die verlies van geliefdes. Ek wil weer glo in die krag van 'n glimlag, drukkies,
'n vriendelike woord, die Waarheid soos wat dit in die Begin bedoel was, regverdigheid, vrede, drome, die verbeelding, die mens sonder sy maskers en skuins motiewe, en sommer net modderkoekies bak. So . . hier is my tjekboek en my motorsleutels, my kredietkaartrekeninge en sommer die hele kaboedel wat soos grootmens lyk. Ek bedank offisiëel as volwassene. As jy hierdie saak nog verder wil uitpluis of wat ook al jou intensie is, moet jy my eers inhol, want........ ' Touch! Jy kan my nie vaaaang nie!! '
By Aardklop in Potch het ek laasjaar die heerlikste skilpadjies ge eet. Dis natuurlik lewer in netvet wat so oor die kole gebraai word en wat soos 'n skilpad lyk, daarvandaan die naam. Vir die wat skrikkerig is vir kolestrol, eet maar net een, maar vir die res van julle, laat waai, die vingerlek lekker.